L 18/78
HU
Az Európai Unió Hivatalos Lapja
2023.1.19.
(82)
Egyes termelési tényezők esetében az együttműködő exportáló gyártóknál felmerült tényleges költségek a felülvizs­ gálati időszak alatt az összes nyersanyagköltség elhanyagolható részét tették ki.
Mivel az ezekhez használt értéknek – a felhasznált forrástól függetlenül – nem volt érzékelhető hatása a dömpingkülönbözet-számításokra, a Bizottság úgy döntött, hogy e költségeket a többi nyersanyaghoz sorolja.
Az összes többi nyersanyag torzulástól mentes értékének megállapításához – és figyelemmel a kínai exportáló gyártók együttműködésének hiányára – a Bizottság az alaprendelet 18. cikkének megfelelően a rendelkezésre álló tényeket használta fel.
Ezért a kérelmező által közölt adatok alapján a Bizottság 4,48 %-ban állapította meg az összes többi nyersanyag és a teljes nyers­ anyagköltség arányát.
Ezt követően a Bizottság a többi nyersanyag torzulástól mentes értékének meghatározá­ sához ezt a százalékos arányt alkalmazta a többi nyersanyag torzulástól mentes értékére.
(83)
Ezeket az importárakat rendesen a belföldi fuvarozási költséggel is meg kell növelni.
Tekintettel az együttműködés hiányára és a hatályvesztési felülvizsgálat jellegére, vagyis arra, hogy célja nem a dömping mértékének pontos meghatározása, hanem annak megállapítása, hogy a dömping folytatódott-e a felülvizsgálati időszakban, illetve megismétlődhet-e, a Bizottság úgy döntött, hogy a belföldi fuvarozási költségek miatt szükségtelen kiigazítást végezni.
Ez a kiigazítás megnövelné a rendes értéket, ennek következtében pedig a dömpingkülönbözetet.
3.4.1.2.
Munkaerő
(84)
A reprezentatív ország munkaerőköltség-referenciaértékének meghatározásához a Bizottság az Instituto Brasileiro de Geografia e Estatística (IBGE) brazil kormányzati ügynökség által közzétett rendelkezésre álló adatokat hasz­ nálta fel.
Az IBGE (36) részletes információkat tesz közzé a Brazília különböző gazdasági ágazataiban alkalmazott bérekről.
A Bizottság a kohászat, az acél és a feldolgozóipar átlagos munkaerőköltségére vonatkozó, 2020-ra nézve rendelkezésre álló statisztikákat használta fel (a 25. kategória a NACE 2.0 szerint).
3.4.1.3.
Villamos energia
(85)
A reprezentatív ország villamosenergia-referenciaértékének meghatározásához a Bizottság az egyik legnagyobb brazíliai villamosenergia-szolgáltató, az EDP Brazil vállalat által felszámított villamosenergia-ipari árakról rendel­ kezésre álló legfrissebb adatokat vette figyelembe.
A Bizottság a felülvizsgálati időszakra vonatkozóan a megfelelő fogyasztási sávban, brazil real/kWh-ban megadott ipari villamosenergia-árakra (37) vonatkozót adatokat használta fel.
3.4.1.4.
Földgáz
(86)
A brazíliai vállalatok (ipari felhasználók) által fizetendő földgázárakat a Global Petrol Prices adatbázis gyűjti össze és teszi közzé honlapján (38).
A Bizottság a felülvizsgálati időszakra vonatkozó közzététel szerinti megfelelő árképzést vette figyelembe.
3.4.1.5.
Víz
(87)
A Bizottság a víz reprezentatív országra jellemző költségeinek referenciaértékét azoknak a Brazíliában alkalma­ zandó áraknak a figyelembevételével határozta meg, amelyeket a Sao Paulo állambeli Sabesp vállalat számít fel (39).
3.4.1.6.
Gyártási általános költségek, SGA-költségek, nyereség és értékcsökkenés
(88)
Az alaprendelet 2. cikke (6a) bekezdésének a) pontja szerint „a számtanilag képzett rendes értéknek tartalmaznia kell az igazgatási, értékesítési és általános költségek, valamint a nyereség torzulástól mentes és észszerű összegét”.
Emellett a gyártási általános költségeket úgy kell meghatározni, hogy az előzőekben említett termelési tényezők költségében nem szereplő költségelemeket is tartalmazzák.
(89)
A gyártási általános költségek torzulástól mentes értékének megállapításához – figyelemmel az exportáló gyártók együttműködésének hiányára – a Bizottság az alaprendelet 18. cikkének megfelelően a rendelkezésre álló tényeket használta fel.
Ezért a kérelmező által közölt adatok alapján a Bizottság megállapította, hogy a gyártási általános költségek mekkora részt képviselnek a teljes gyártási költségen és a munkaerőköltségen belül.
Ezt követően a Bizottság az általános előállítási költség torzulástól mentes értékét úgy határozta meg, hogy a gyártott modelltől függően az előzőek szerint kapott százalékos arányt alkalmazta az előállítási költség torzulástól mentes értékére.
(36) https://www.ibge.gov.br/en/statistics/economic/industry-and-construction/16906-pia-enterprise-pia1.html?=&t=o-que-e (37) http://www.edp.com.br/distribuicao-es/saiba-mais/informativos/tarifas-aplicadas-a-clientes-atendidos-em-alta-e-media-tensao(grupo-a) (38) https://www.globalpetrolprices.com/Brazil/ (39) http://site.sabesp.com.br/site/interna/Default.aspx?secaoId=183